CELEX: 31997D0555
Language: bg
Date: 1997-07-14 00:00:00
Title: Решение на Комисията от 14 юли 1997 година относно процедурата за удостоверяване съответствието на строителни продукти съгласно член 20, параграф 2 от Директива 89/106/ЕИО на Съвета във връзка с цименти, строителна вар и други хидравлични строителни разтворитекст от значение за ЕИП.

13/ 21
            
            
               BG
            
            
               Официален вестник на Европейския съюз
            
            
               272
            
         31997D0555
   
               L 229/9
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕШЕНИЕ НА КОМИСИЯТА
   
   от 14 юли 1997 година
   относно процедурата за удостоверяване съответствието на строителни продукти съгласно член 20, параграф 2 от Директива 89/106/ЕИО на Съвета във връзка с цименти, строителна вар и други хидравлични строителни разтвори
   (текст от значение за ЕИП)
   (97/555/EО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 89/106/ЕИО на Съвета от 21 декември 1988 г. относно сближаването на законовите, подзаконовите и административните разпоредби на държавите-членки по отношение на строителните продукти (1), изменена с Директива 93/68/ЕИО (2) и по-специално член 13, параграф 4 от нея,
   като има предвид, че Комисията трябва да избере измежду двете процедури съгласно член 13, параграф 3 от Директива 89/106/ЕИО за удостоверяване съответствието на даден продукт, „най-малко обременителната процедура съвместима с изискванията за безопасност“; като има предвид, че това означава, че е необходимо да се реши дали за даден продукт или група продукти съществуването на система за фабричен производствен контрол, осъществяван от производителя, е необходимо и достатъчно условие за удостоверяване на съответствие, или дали по причини свързани с удовлетворяването на критериите, посочени в член 13, параграф 4, е необходима намесата на одобрен орган за сертифициране;
   като има предвид, че член 13, параграф 4 изисква така определената процедура да бъде посочена в мандатите и в техническите спецификации; като има предвид, че следователно понятието продукти или група продукти е желателно да се дефинира така, както се употребява в мандатите или в техническите спецификации;
   като има предвид, че двете процедури предвидени в член 13, параграф 3, са описани в подробности в приложение III към Директива 89/106/ЕИО; като има предвид, че следователно е необходимо да се уточнят ясно методите, чрез които двете процедури трябва да се прилагат, съгласно приложение III, за всеки отделен продукт или група продукти, поради това че приложение III отдава предпочитание на определени системи;
   като има предвид, че процедурата, посочена в член 13, параграф 3, буква а), нотговаря на системите, посочени в първата възможност, без постоянен надзор, и втората и третата възможности от ii) от раздел 2, приложение III, а процедурата, упомената в член 13, параграф 3, буква б) отговаря на системите посочени в i) от раздел 2, приложение III, и в първата възможност, с постоянен надзор, от ii) от раздел 2, приложение III;
   като има предвид, че мерките, предвидени в настоящото решение, са в съответствие със становището на Постоянния комитет по строителство,
   ПРИЕ НАСТОЯЩОТО РЕШЕНИЕ:
   Член 1
   Съответствието на продуктите и групите продукти, посочени в приложение I се удостоверява чрез процедура, при която единствено производителят носи отговорност за система за фабричен производствен контрол, която гарантира, че продуктът е в съответствие със съответните технически спецификации.
   Член 2
   Съответствието на продуктите, посочени в приложение II, се удостоверява чрез процедура, при която освен система за фабричен производствен контрол, управлявана от производителя, в оценката и надзора на производствения контрол или на самия продукт се включва и одобрен орган за сертифициране.
   Член 3
   Процедурата за удостоверяване на съответствие съгласно приложение III се посочва в мандатите за хармонизирани стандарти.
   Член 4
   Адресати на настоящото решение са държавите-членки.
   
      Съставено в Брюксел на 14 юли 1997 година.
      
         
            За Комисията
         
         Martin BANGEMANN
         
         
            Член на Комисията
         
      
   
   
      (1)  ОВ L 40, 11.2.1989 г., стр. 12.
   
      (2)  ОВ L 220, 30.8.1993 г., стр. 1.
   ПРИЛОЖЕНИЕ I
   Строителна вар, в т.ч.:
   
                
            
            
               негасена вар,
            
         
                
            
            
               доломитна вар, и
            
         
                
            
            
               хидравлична вар.
            
         ПРИЛОЖЕНИЕ II
   Обикновен цимент, в т.ч.:
   
                
            
            
               портланд цимент,
            
         
                
            
            
               смесен портланд цимент: (шлаков портланд цимент: A-S и B-S; портланд цимент с микросилициев прах: A-D; пуцоланов портланд цимент: естествен A-P, естествен B-P, изкуствен A-Q и изкуствен B-Q; пепелен портланд цимент: A-V, силициев B-V, варовит A-W и варовит B-W; портланд цимент с печени шисти: A-T и B-T; варовиков портланд цимент: A-L и B-L; смесен портланд цимент: A-M и B-M),
            
         
                
            
            
               шлаков цимент: A, B и C,
            
         
                
            
            
               поцоланов цимент: A и B, и
            
         
                
            
            
               смесени цименти: A и B.
            
         Специални цименти, в т.ч.:
   
                
            
            
               Нискотермичен цимент,
            
         
                
            
            
               сулфатоустойчив цимент,
            
         
                
            
            
               бял цимент,
            
         
                
            
            
               цимент устойчив на морска вода, и
            
         
                
            
            
               нискоалкален цимент
            
         Калциево-алуминатен цимент
   Цимент за зидария
   Хидравлични строителни разтвори за пътища
   ПРИЛОЖЕНИЕ III
   ГРУПА ПРОДУКТИ
   ЦИМЕНТ, НЕГАСЕНА ВАР И ДРУГИ ХИДРАВЛИЧНИ СТРОИТЕЛНИ РАЗТВОРИ
   Системи за удостоверяване на съответствие
   За изредените по-долу продукти и тяхното предназначение, от Европейския комитет по стандартизация (CEN) или Европейския комитет по стандартизация в електротехниката (CENELEC) се изисква да уточни следните системи за удостоверяване на съответствие в съответните хармонизирани стандарти:
   
               Продукт
            
            
               Предназначение
            
            
               Ниво или клас
            
            
               Система за удостоверяване на съответствие
            
         
               Обикновен цимент, в т.ч.:
               
                           —
                        
                        
                           Портланд цимент
                        
                     
                           —
                        
                        
                           Смесен портланд цимент:
                           
                                       —
                                    
                                    
                                       шлаков портланд цимент
                                    
                                 
                                       —
                                    
                                    
                                       портланд цимент с микросилициев прах
                                    
                                 
                                       —
                                    
                                    
                                       пуцоланов портланд цимент
                                    
                                 
                                       —
                                    
                                    
                                       пепелен портланд цимент
                                    
                                 
                                       —
                                    
                                    
                                       портланд цимент с печени шисти
                                    
                                 
                                       —
                                    
                                    
                                       варовиков портланд цимент
                                    
                                 
                                       —
                                    
                                    
                                       смесен портланд цимент
                                    
                                 
                     
                           —
                        
                        
                           Шлаков цимент
                        
                     
                           —
                        
                        
                           Поцоланов цимент
                        
                     
                           —
                        
                        
                           Смесени цименти
                        
                     
            
               За приготвяне на бетон, варов разтвор, рядък строителен разтвор и други смеси за строителство и производство на строителни продукти
            
            
               —
            
            
               1+
            
         
               Специални цименти, в т.ч.:
               
                           —
                        
                        
                           Нискотермичен цимент
                        
                     
                           —
                        
                        
                           Сулфатоустойчив цимент
                        
                     
                           —
                        
                        
                           Бял цимент
                        
                     
                           —
                        
                        
                           Цимент устойчив на морска вода
                        
                     
                           —
                        
                        
                           Нискоалкален цимент
                        
                     
            
               —
            
            
               1+
            
         
               Калциево-алуминатен цимент
            
            
               —
            
            
               1+
            
         
               Цимент за зидария
            
            
               —
            
            
               1+
            
         
               Строителна вар, в т.ч.:
               
                           —
                        
                        
                           Негасена вар
                        
                     
                           —
                        
                        
                           Доломитна вар
                        
                     
                           —
                        
                        
                           Хидравлична вар
                        
                     
            
               —
            
            
               2
            
         
               Хидравлични строителни разтвори за пътища
            
            
               За приготвяне на бетон, варов разтвор, рядък строителен разтвор и други смеси за заздравяване основата на пътища
            
            
               —
            
            
               2+
            
         
               
                  Система 1+: виж Директива 89/106/ЕИО, приложение III, раздел 2, i), с контролно изпитване на проби, взети от фабриката.
               
                  Система 2: виж Директива 89/106/ЕИО, приложение III, раздел 2, ii), първа възможност, включително сертификация на фабричния производствен контрол от одобрен орган въз основа на начална инспекция на фабриката и на фабричния производствен контрол (без постоянен надзор), оценка и одобрение на фабричния производствен контрол).
               
                  Система 2+: виж Директива 89/106/ЕИО, приложение III, раздел 2, ii), първа възможност, включително сертификация на фабричния производствен контрол от одобрен орган въз основа на начална инспекция на фабриката и на фабричния производствен контрол, както и на постоянен надзор, оценка и одобрение на фабричния производствен контрол.
            
         Спецификацията за системата трябва да бъде такава, че да може да се прилага дори когато не е необходимо да се определят експлоатационните качества при дадена характеристика, тъй като най-малко в една от държавите-членки ще се окаже, че няма правно изискване за такава характеристика (виж член 2, параграф 1 от Директива 89/106/ЕИО и, при необходимост, клауза 1.2.3 от тълкувателните документи). В тези случаи от производителя не трябва да се изисква задължително да потвърди такава характеристика, ако той не желае да декларира експлоатационните качества на продукта в това отношение.